Fransk radio viser angivelig bilde av Belmokhtar
Radio France Internationale (RFI) sier at bildet av den døde islamistlederen ble tatt av en soldat fra Tsjad i det nordlige Mali, og at tsjadiske militære har bekreftet at bildet viser det blodige ansiktet til Belmokhtar. Tsjads militære, som har ledet an i offensiven mot islamistene i Nord-Mali,sier at Belmokhtar ble drept under en operasjon i Ifoghas-fjellene lørdag. Det internasjonale samfunnet har reagert med tilbakeholdenhet på meldingene om at Belmokhtar er død. Det franske forsvaret sa mandag at det ikke forelå noen bevis for at han var drept. BAKGRUNN:Gisseldramaet i Algerie Belmokhtar sto bak terrorangrepet på gassanlegget i In Aménas i Algerie i januar der fem nordmenn var blant de drepte. Tsjads president Idriss Déby Itno gjentok mandag at Tsjads militære styrker, som er med i den internasjonale innsatsen i Mali, hadde drept både Belmokhtar og en annen al-Qaida-leder, Abou Zeid.
En fransk radiostasjon la mandag ut på sin nettside et mobiltelefonbilde som hevdes å være av liket av den nordafrikanske al-Qaida-lederen Mokhtar Belmokhtar.